Diari Oficial de la Generalitat Valenciana


Sumari del DOGV 2161, del 10-12-1993 (1993/830015)

DECRET 224/1993, de 23 de novembre, del Govern València, pel qual s'accepta la cessió gratuïta de la propietat de la parcel.la de ,44,75 m2, situada a Massanassa, al c/ Dr. Gil López, s/n, destinada a la construcció d'un Centre d'Atenció Primària, realitzada per l'Ajuntament de Massanassa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/11/23/224/dof/vci/html**

### Dades del document

Número de DOGV
:   2161

Data del DOGV
:   10-12-1993

Secció del DOGV
:   DISPOSICIONS GENERALS

Número del document
:   1993/830015


Data del document
:   23-11-1993

Organisme emissor
:   Conselleria d'Economia i Hisenda

Tipus de document
:   Decret

Decret 224/1993, de 23 de novembre, del Govern Valencià, pel qual s'accepta la cessió gratuïta de la propietat de la parcel·la de 844,75 m2, situada a Massanassa, al c/ Dr. Gil López, s/n, destinada a la construcció d'un centre d'atenció primària, realitzada per l'Ajuntament de Massanassa.  
L'Ajuntament de Massanassa, en sessió plenària realitzada el dia 27 d'abril de 1989, acordà la cessió gratuïta a la Generalitat Valenciana de la propietat de la parcel·la situada al c/Dr. Gil López, s/n, propietat d'aquest ajuntament .  
La cessió es fa amb la finalitat determinant de construir-hi un centre d'atenció primària.  
A petició del Conseller de Sanitat i Consum s'iniciaren els tràmits legals oportuns per a L'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 23 de novembre de 1993,  
DECRETE  
Article primer Acceptar la cessió gratuïta de la propietat realitzada per l'Ajuntament de Massanassa de la parcel·la de 844,75 m2, situada al c/ Dr. Gil López, s/n. Confronta: per davant, oest, el carrer de la seua situació; dreta entrant, sud, carrer prolongació del c/Palleter, en projecte sobre la part destinada a vials d'aquesta, en part; esquerra, nord, terres de José Masià Puchades i darrere, terres de Vicente Moreno Olmos.  
Aquesta finca haurà de segregar-se de la inscrita en el Registre de la Propietat de Torrent dos, tom 1.524, Llibre 57 de Massanassa, folis 200 i 201, finca 5.766.  
Article segon  
La cessió gratuïta efectuada per l'Ajuntament de Massanassa, s'efectua amb la condició de destinar l'immoble a centre d'atenció primària i les obres s'hauran d'iniciar en el termini màxim de dos anys comptats des del dia 18 de desembre de 1992, data de recepció de l'acord municipal.  
Article tercer  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de novembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIÓ MARTINEZ ESTEVEZ


Còpia Permalink ELI